OpenLLM-France/wikimedia huggingface dataset:
# Aristòmenes d'Acarnània

Aristòmenes d'Acarnània (en grec antic: Ἀριστομένης) fou un oficial d'Agàtocles, que cap a l'any 205 aC exercia la regència d'Egipte en nom del rei Ptolemeu V Epífanes.
Quan va esclatar la revolta contra Agàtocles l'any 204 aC, Aristòmenes va ser l'únic dels seus amics que va intentar posar fi a la violència, però no va tenir èxit i es va haver d'escapar per no caure mort a mans dels sollevats. Després de la revolta la regència va passar al cap rebel Tlepòlem.
L'any 202 aC els desastres en la lluita contra els selèucides van portar que Aristòmenes fos cridat per a exercir de nou com a regent. Va comportar-se com un dignatari capacitat que es va distingir per l'energia i la saviesa de la seva administració.
El 197 aC els egipcis rebels a Letòpolis i el Baix Egipte van ser derrotats després d'un llarg setge, i dirigits pel faraó rebel Caonnofris es van retirar cap a Tebes i l'Alt Egipte. Es va descobrir un intent de revolta contra el seu govern del general Escopes a Alexandria, amb suport de Dicearc, i els dos caps van ser immediatament executats. Davant tots aquests fets els guardians del rei van decidir declarar-lo major d'edat (26 de novembre del 197 aC)
Encara que Ptolemeu havia assolit directament el govern, Aristòmenes es va continuar ocupant dels afers corrents com a primer ministre i la seva administració era molt ben acceptada pel poble. Finalment el ministre es va fer tant popular que el rei el va obligar a suïcidar-se o el va fer matar el 192 aC. Llavors, Polícrates d'Alexandria, que acompanyava el rei en les festes luxurioses, i era probablement el seu amant, va gaudir tot seguit de la influència principal al govern. En parlen Polibi i Diodor de Sicília.

## Referències

* ↑ 4.Aristomenes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 309
# James Lewis Perry

James Lewis Perry (Ciutat del Cap, 19 de novembre de 1979) va ser un ciclista Sud-africà que fou professional del 2001 al 2009. Era especialista en el contrarellotge on va obtenir diferents campionats nacionals i una medalla de bronze al Campionat de món en categoria sub-23 l'any 2001.

## Palmarès en ruta

* 2000
** Campió de Sud-àfrica en critèrium
* 2002
** Campió de Sud-àfrica en contrarellotge
* 2005
** 1r al Gran Premi Möbel Alvisse
* 2008
** Campió de Sud-àfrica en contrarellotge

## Palmarès en pista

* 2011
** Campió de Sud-àfrica en persecució
** Campió de Sud-àfrica en persecució per equips
* 2012
** Campió de Sud-àfrica en persecució
* 2013
** Campió de Sud-àfrica en persecució per equips

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
# Els Ordiars

Els Ordiars és una costa del poble de La Coma al municipi de La Coma i la Pedra (Solsonès). Està situada al sud del Coll Virolet.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Agnès Gregori Prunera

Agnès Gregori Prunera (Lleida, província de Lleida, 10 de juliol de 1910 - Lleida, 7 de novembre de 2007) fou una atleta catalana.

## Biografia

Va ser una atleta pionera de l'esport lleidatà, que amb la seva germana Pepita i d'altres atletes van despnertar l'esport femení a Lleida. El 27 de setembre de 1931 Agnès Gregori Prunera i el club Femení d'Esports de Lleida reberen de mans del President Macià la Copa que les acreditava com a segones de Catalunya per equips, i el 1935, ella es proclamava campiona de Catalunya absoluta en la prova d'atletisme femení dels 100 metres llisos.
Es va casar i va tenir cinc fills, i durant els anys de postguerra dedicà la seva activitat professional a fer de modista. Al seu taller de confecció hi arribaren a treballar 14 cosidores.

## Reconeixemets

L’any 1992 se li va fer un homenatge, juntament amb altres atletes veteranes, en el decurs del qual se li lliurà la insígnia d’or de la Federació d’Atletisme.
A Lleida el 23 d'octubre del 2010 es va inaugurar el Nou Pavelló Municipal de Bàsquet a Balàfia, que du el nom d'Agnès Gregori Prunera. Era el primer cop que una instal·lació esportiva lleidatana rebia un nom femení

## Referències

* 1 2 3 «Gregori Prunera, Agnès». Atletes de Lleida. [Consulta: 13 setembre 2022].
* ↑ «100 dones que van canviar el món. Agnés Gregori Prunera». Regidoria d’Educació, Cooperació, Drets Civils i Feminismes. Paeria. Arxivat de l'original el 2022-09-13. [Consulta: 13 setembre 2022].
* ↑ «Nou Pavelló Municipal de Bàsquet a Balàfia». Ajuntament de Lleida, 23-10-2010. [Consulta: 6 abril 2012].
* ↑ «Pavelló Agnès Gregori». Servei d'Esports de l'Ajuntament de Lleida. [Consulta: 13 setembre 2022].
* ↑ Closa Salinas, Francesc. «Deu anys de l'homenatge a Agnès Gregori». Diari Segre, 26-07-2021. [Consulta: 13 setembre 2022].

## Bibliografia

* Emili Bayo [et al.], Lleida és femení: dones per a la història, (aut.) pag. 133 ISBN 978-84-937070-1-9

## Enllaços externs

* Agnès Gregori i les Pioneres de l'Esport Lleidatà
* Lleida esdevé pionera amb l'Agnès Gregori Arxivat 2016-03-03 a Wayback Machine.
# Serrat de l'Agranador

El Serrat de l'Agranador és un serrat del terme municipal de Conca de Dalt, antigament del d'Hortoneda de la Conca, situat a cavall de les terres de l'antic poble d'Herba-savina i del sector de Segan d'Hortoneda.
És al nord-est d'Herba-savina, al sud-est d'Hortoneda, i al sud-oest de Segan. És a llevant de la Solana de la Gavarnera i a migdia de l'Obaga de la Cogulla, a ponent del paratge de la Cogulla. El seu cim culminant és la Cogulla, de 1.623,3 m. alt.
# Index seminum

Es denomina amb el nom en llatí d''Index seminum ("índex de llavors") a un catàleg de llavors en format 14,6 x 21 cm. (A5), que preparen els jardins botànics de les llavors que tenen disponibles ("banc de germoplasma") de les plantes que alberguen, i que s'ofereix anualment als jardins botànics de tot el món (més de 1000 institucions de 48 països), amb la intenció d'establir un intercanvi lliure i gratuït.

## Enllaços externs
### Conservació Internacional

* El Pla d'Acció global per la Conservació i Ús Sostenible de Plantes de Fonts Genètiques pel Menjar i l'Agricultura Arxivat 2007-09-29 a Wayback Machine. (anglès)
# Embassament d'Ulldecona

L'Embassament d'Ulldecona se situa al terme municipal de la Pobla de Benifassà, a la comarca del Baix Maestrat, al País Valencià.
És a la confluència de tres barrancs, el barranc de la Fou, el de Teulatí (o de la Tenalla) i el de la Pobla. Es va construir l'any 1967, finançat per pagesos d'Ulldecona (fet que li dona el nom) a la llera del riu de la Sénia, en territori de la Confederació Hidrogràfica del Xúquer, ocupant una extensió de 817 hectàrees i amb una capacitat d'11 hm$^3$. Té una presa de gravetat. La presa té 61 metres d'alçada i 167 d'amplada en el seu punt superior. Aquest embassament és de propietat estatal i gestionat per la Confederació Hidrogràfica del Xúquer. A l'estiu, primavera i tardor l'embassament d'Ulldecona és un lloc turístic. Hi ha allotjament, restaurant i es poden llogar patins de pedals i barquetes per gaudir les vistes del llac i de les muntanyes calcàries que l'envolten.
El 2022 estava al 9%, el 2023 al 4% i l'estiu de 2024 al 0,1%, tècnicament sec.

## Galeria

* L'embassament d'Ulldecona en un dia d'estiu
* L'embassament d'Ulldecona sota una tempesta de neu a l'hivern

## Referències

* ↑ «Embassament d'Ulldecona». La Senia. Caminant pel cel, 22-03-2018. [Consulta: 21 maig 2019].
* ↑ «Las nieve y las lluvias elevan tras dos años de pérdidas el nivel del embalse de Ulldecona» (en castellà). Las Provincias, 15-03-2011. [Consulta: 16 gener 2012].
* ↑ «Ficha de la presa de Ulldecona» (en castellà). Inventario de presas. Sociedad Española de Presas y Embalses (SEPREM). [Consulta: 10 desembre 2020].
* ↑ «[FOTOGRAFIES El pantà d'Ulldecona, al límit: és al 0,1% de capacitat]». Vilaweb. [Consulta: 23 agost 2024].

## Vegeu també

* Tinença de Benifassà
# Antimony

Antimony és una població dels Estats Units a l'estat de Utah. Segons el cens del 2000 tenia 122 habitants.

## Demografia

Segons el cens del 2000, Antimony tenia 122 habitants, 40 habitatges, i 32 famílies. La densitat de població era de 4,7 habitants per km².
Dels 40 habitatges en un 40% hi vivien nens de menys de 18 anys, en un 65% hi vivien parelles casades, en un 10% dones solteres, i en un 20% no eren unitats familiars. En el 15% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,34.
Per edats la població es repartia de la següent manera: un 35,2% tenia menys de 18 anys, un 4,1% entre 18 i 24, un 23% entre 25 i 44, un 18,9% de 45 a 60 i un 18,9% 65 anys o més.
L'edat mediana era de 37 anys. Per cada 100 dones de 18 o més anys hi havia 125,7 homes.
La renda mediana per habitatge era de 22.500 $ i la renda mediana per família de 24.000 $. Els homes tenien una renda mediana de 12.250 $ mentre que les dones 21.250 $. La renda per capita de la població era de 7.939 $. Entorn del 10% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Antimony». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Antimony». American Fact Finder. Oficina del Cens dels Estats Units, 12-01-2010.
Viccionari
# Simpatectomia

Una simpatectomia és un procediment quirúrgic irreversible en el qual s'elimina almenys un gangli simpàtic. N'és un exemple la simpatectomia toràcica endoscòpica.
# Fremont (Ohio)

Fremont és una població dels Estats Units a l'estat d'Ohio. Segons el cens del 2000 tenia 17.375 habitants.

## Demografia

Segons el cens del 2000, Fremont tenia 17.375 habitants, 6.856 habitatges, i 4.374 famílies. La densitat de població era de 893,3 habitants per km².
Dels 6.856 habitatges en un 33,6% hi vivien nens de menys de 18 anys, en un 42,5% hi vivien parelles casades, en un 16,4% dones solteres, i en un 36,2% no eren unitats familiars. En el 30,4% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,6% tenia menys de 18 anys, un 10% entre 18 i 24, un 28,7% entre 25 i 44, un 19,3% de 45 a 60 i un 14,4% 65 anys o més.
L'edat mediana era de 34 anys. Per cada 100 dones de 18 o més anys hi havia 85 homes.
La renda mediana per habitatge era de 34.051 $ i la renda mediana per família de 39.439 $. Els homes tenien una renda mediana de 32.453 $ mentre que les dones 22.048 $. La renda per capita de la població era de 16.014 $. Aproximadament el 9,8% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fremont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Fremont». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Armenita

L'armenita és un mineral de la classe dels silicats, que pertany al grup de l'osumilita. Rep el seu nom de la mina Armen, a Kongsberg, Noruega. L'espècimen tipus va ser recol·lectat l'any 1877 per O. A. Corneliussen, qui la va etiquetar com a "Epidota?". L'exemplar va romandre a la col·lecció de la Universitat d'Oslo fins a l'any 1939, quan va ser redescoberta per Henrich Neumann, qui també la va identificar com una espècie nova.

## Característiques

L'armenita és un silicat de bari i calci, de fórmula química BaCa₂Al₆Si$_9$O$_{30}$·2H₂O. Cristal·litza en el sistema ortoròmbic. Forma feixos de cristalls prismàtics, amb cristalls de fins a 2,5 centímetres. Pot ser també lamel·lar. La seva duresa a l'escala de Mohs és 7,5.
Segons la classificació de Nickel-Strunz, l'armenita pertany a «09.CM - Ciclosilicats, amb dobles enllaços de 6 [Si₆O$_{18}$]$^{12-}$ (sechser-Doppelringe)» juntament amb els següents minerals: brannockita, chayesita, darapiosita, eifelita, merrihueïta, milarita, osumilita-(Mg), osumilita, poudretteïta, roedderita, sogdianita, sugilita, yagiïta, berezanskita, dusmatovita, shibkovita, almarudita, trattnerita, oftedalita i faizievita.

## Formació i jaciments

Es troba en filons de calcita, i en diorites manganeso-metasomitzades en granodiorites. Sol trobar-se associada a altres minerals com: axinita, pirrotina, prehnita, epidota, moscovita, celsiana o bytownita. Va ser descoberta l'any 1939 en uns exemplars de la mina Armen, a Noruega. També ha estat descrita a Austràlia, el Canadà, Corea del Sud, els Estats Units, Itàlia, Noruega, Portugal, el Regne Unit, la República Txeca, Rússia i Suïssa. A Catalunya se n'ha trobat als indrets de la Coma Fosca, la Roca de Ponent i Sant Miquel, a Vimbodí i Poblet (Conca de Barberà, Tarragona).

## Referències

* ↑ «Armenite» (en anglès). Mindat. [Consulta: 11 desembre 2015].
* ↑ «Armenite» (en anglès). Handbook of Mineralogy. [Consulta: 11 desembre 2015].
* ↑ «Osumilite Group» (en anglès). Mindat. [Consulta: 11 desembre 2015].
# Aloma of the South Seas

Aloma of the South Seas és una pel·lícula estatunidenca dirigida per Alfred Santell, estrenada el 1941.

## Argument

Un noi natiu del Mar del Sud és enviat als Estats Units per a la seva educació, però retorna a la seva illa després que mori el seu pare, per intentar aturar una revolució.

## Repartiment

* Dorothy Lamour: Aloma
* Jon Hall: Tanoa
* Lynne Overman: Corky
* Phillip Reed: Revo
* Katherine DeMille: Kari
* Fritz Leiber: Gran sacerdot
* Dona Drake: Nea
* Esther Dale: Tarusa
* Pedro de Cordoba: Raaiti
* John Barclay: Ikali
* Norma Jean Nilsson: Aloma, nen
* Evelyn Del Rio: Nea, nen
* Scotty Beckett: Tanoa, nen
* William Roy: Revo, nen
* Noble Johnson: Moukali

## Nominacions

L'any 1942 la pel·lícula va estar nominada a l'Oscar a la millor fotografia en color i a de millors efectes visuals.

## Referències

* ↑ Nominacions i premis, a IMDb (anglès)
# Eleccions regionals de Sardenya de 2004

Les eleccions regionals per a renovar el Consell Regional de Sardenya i per a escollir el president de Sardenya se celebraren a dues voltes el 12 i el 13 de juny de 2004. La participació en la primera volta fou del 71,2%. La nova llei electoral preveu que les llistes regionals estiguin relacionades amb el candidat a president.
← Eleccions regionals de Sardenya, 2004 → :
| Llistes provincials ||||
| Partits | vots | vots (%) | escons |
| Forza Italia (FI) | 128.563 | 15,1% | 10 |
| Sinistra Federalista Sarda - Democratici di Sinistra (DS) | 112.757 | 13,3% | 13 |
| Democrazia è Libertà - La Margherita | 92.526 | 10,9% | 10 |
| Libertas UDC | 88.179 | 10,4% | 7 |
| Progetto Sardegna | 66.690 | 7,8% | 7 |
| Alleanza Nazionale (AN) | 63.001 | 7,4% | 5 |
| Riformatori Sardi | 50.953 | 6,0% | 4 |
| Fortza Paris | 39.086 | 4,6% | 3 |
| Partito della Rifondazione Comunista (PRC) | 35.142 | 4,1% | 5 |
| Progetto Nazionalitario UDS | 33.302 | 3,9% | 2 |
| Partit Sard d'Acció (PSd'Az) | 32.859 | 3,9% | 2 |
| Socialistes Democràtics Italians (SDI) | 32.245 | 3,8% | 3 |
| Alleanza Popolari UDEUR (AP-UDEUR) | 22.610 | 2,7% | 3 |
| Partit dels Comunistes Italians (PdCI) | 16.010 | 1,9% | 1 |
| Autonomia Socialista Sardegna-Nou PSI | 8.965 | 1,1% | - |
| Itàlia dels Valors-Rinascimento Sardo | 8.558 | 1,0% | 1 |
| Federació dels Verds | 7.048 | 0,8% | - |
| Indipendèntzia Repùbrica de Sardigna (IRS) | 5.672 | 0,7% | - |
| Sardigna Natzione | 3.249 | 0,4% | - |
| altres | 2.589 | 0,3% | - |
| Total | 850.004 | 100,00 | 76 |
← Eleccions regionals de Sardenya, 2004 → :
| Llistes Regionals |
| Candidats a President | Partits | vots | vots (%) | escons |
| Renato Soru | Sardegna Insieme | 487.692 | 50,1% | 8 |
| Mauro Pili | Sardegna Unita | 394.271 | 40,5% | 1 |
| Giacomo Sanna | Sardigna Libera | 36.720 | 3,7% | - |
| Mario Floris | Il Movimento - Progetto Nazionalitario UDS - NAT | 35.460 | 3,6% | - |
| Gavino Sale | Indipendèntzia Repùbrica de Sardigna | 18.638 | 1,9% | - |
| Total | | 972.781 | 100,00 | 9 |
Font Web del consell regional de Sardenya
# Algolsheim

Algolsheim (en alsacià Àlgelse) és un municipi francès, situat a la regió del Gran Est, al departament de l'Alt Rin. L'any 2004 tenia 1.065 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 309 | 312 | 404 | 495 | 671 | 982 |

## Administració

Llista d'alcaldes :
| Període | Identitat | Partit |
| 2001- | André Sieber | |
# Henry John Westrop

Henry John Westrop (Lavenham, 22 de juliol de 1812 - Londres, 23 de setembre de 1879) fou un compositor, pianista i organista anglès, germà del també compositor Thomas B. Westrop (1816-1881).
Poc se sap de la seva educació musical. Dotat d'un gran talent musical, va fer la seva aparició en públic com a concertista de piano quan acabava de complir deu anys. En finalitzar els seus estudis s'especialitzà en l'orgue i la composició de música de cambra. Violinista a l'òpera italiana de Londres i organista inicialment a Norfolk i després a diverses esglésies londinenques.
Deixà escrites i publicades, entre altres obres, diversos quartets i quintets, tres sonates per a piano i flauta, nombroses cançons i l'òpera The Maid of Bremen, deixà sense acabar una altra òpera The Mariner's.

## Bibliografia

* Enciclopèdia Espasa, vol. 70, pàg. 142. (ISBN-84-239-4570-7)
# Fotogramas de Plata 1950

El lliurament del 1r Premi Fotogramas de Plata (coneguts oficialment com a Placa San Juan Bosco), corresponent a l'any 1950 lliurat per la revista espanyola especialitzada en cinema Fotogramas que atorgava el premi al "millor intèrpret de cinema espanyol que hagi demostrat amb propietat un paper de destacats valors morals, va tenir lloc el 31 de gener de 1951, diada de Sant Joan Bosco (patró del cinema), a la residència de la família Nadal-Rodó, propietària de la revista, situada a la ronda de Sant Pere de Barcelona. El premi consistia en una placa realitzada per uns joiers barcelonins i que el 1970 seria substituïda per una estatueta, quan el premi prendria el nom definitiu de "Fotogramas de Plata".

## Candidatures
### Millor intèrpret de cinema espanyol

| Intèrpret | Pel·lícula | Resultat |
| Jesús Tordesillas | Pequeñeces | Guanyador |

## Referències

* ↑ Una fiesta apretadita, Fotogramas

## Vegeu també

* Medalles del Cercle d'Escriptors Cinematogràfics de 1950

## Enllaços externs

* Consulta dels Fotogramas de Plata de l'any a l'IMDB
# Armentia (Vitòria)

Armentia, és una localitat dins del municipi de Vitòria-Gasteiz. Té 233 habitants (2015). Es troba a 550 m d'alçada. Els seu nom prové del llatí armentum (hisenda). Està situada dins del Camí de Sant Jaume
La seva basílica romànica sobre creu llatina està dedicada a Sant Prudenci i es va iniciar al segle xi sobre un temple anterior del segle VIII.

## Vegeu també

Armentia (Comtat de Treviño)

## Referències

* ↑ http://www.vitoria-gasteiz.org/anilloWeb/eu/html/1/28.shtml

## Enllaços externs

* Armentiari buruzko informazioa Gasteizko Eraztun Berdeko webgunean
* Armentiako indusketei buruzko artikulua ARGIA astekarian
# Alojz Sokol

Alajos Szokolyi o Alajos Szokoly (en eslovac: Alojz Sokol) (19 de juny de 1871 - 9 de setembre de 1932) era un atleta eslovac-hongarès del Regne d'Hongria. Va competir als Jocs Olímpics d'Estiu de 1896.
Szokolyi competí als 100 metres llisos. A l'eliminatòria va completar-la amb 12.75 s. i va avançar a la final. Allà quedà tercer igual que Francis Lane, ja que arribaren a la meta als 12.6 segons tots dos. Finalment el COI va atorgar a cada un d'ells dos la medalla de bronze.
Szokolyi posava en quart lloc en el salt triple, amb un millor esforç d'11.26 metres.
També competí als 110 metres tanques. Les fonts difereixen pel que fa a si Szokolyi anava segon o tercer en la seva eliminatòria. Sembla que era en segon lloc fins a la tanca final i ensopegar allà, permetent a Frantz Reichel passar-lo i prendre-li segon lloc que donava el bitllet per a la final.

## Referències

* ↑ Alojz Sokol a databaseOlympics.com
# Jan Hendrik Oort

Jan Hendrik Oort (28 d'abril de 1900, Franeker, Països Baixos- 5 de novembre de 1992, Leiden) va ser un astrònom neerlandès internacionalment famós. Va ser qui va estimular la radioastronomia. La nebulosa d'Oort té aquest nom en el seu honor.
Nascut a Frísia, va estudiar a Groninga amb Jacobus Cornelius Kapteyn. La seva tesi de va ser titulada Les estrelles d'alta velocitat. El 1927 va confirmar la teoria de Bertil Lindblad de què la Via Làctia té un moviment de rotació, analitzant el moviment de les estrelles. El 1935 va entrar com a professor de l'observatori de la Universitat de Leiden, de la que n'era director Ejnar Hertzsprung.
Oort estava fascinat per les ones de ràdio provinents de l'univers. Després de la Segona Guerra Mundial va ser un dels pioners en la nova branca de l'astronomia: la radioastronomia; proposant l'ús d'una antiga antena de radar alemanya.
En la dècada de 1950 va recollir fons per a un nou radiotelescopi a Dwingeloo, Drenthe, a l'est dels Països Baixos), per a investigar el centre de la galàxia. El 1970 es va construir a Westerbork un radiotelescopi més gran, prop de l'antic radiotelescopi. Aquest consistia en una dotzena de telescopis més petits treballant junts per a utilitzar la tècnica de la interferometria, una tècnica que havia sigut proposada pel mateix Oort, però que va ser provada per primer cop a Cambridge per Martin Ryle i a Sidney per Joseph Pawsey.
Les seves hipòtesis que els cometes tenen un origen comú, postulat el 1950, va ser verificada. Una altra contribució d'Oort va ser que va demostrar la possibilitat que la llum de la nebulosa del Cranc estigués polaritzada.

## Alguns descobriments d'Oort

* El 1924 va descobrir l'alo galàctic, un grup d'estrelles orbitant la Via Làctia fora del disc principal.
* El 1927 va calcular que el centre de la Via Làctia està a 5.900 parsecs (19.200 anys llum) de la terra en la direcció de la constel·lació de Sagitari.
* Va demostrar que la Via Làctia té una massa de 100 bilions de sols.
* El 1950 va suggerir que els cometes tenen un origen comú en alguna regió del sistema solar (actualment, anomenat Cinturó d'Oort).
* Va descobrir que la llum provinent de la nebulosa del cranc està polaritzada.

## Premis

* Medalla Bruce el 1942
* Medalla d'or de la Reial Societat Astronòmica el 1946
* Henry Norris Russell Lectureship el 1951
* Medalla Karl-Schwarzschild de la Astronomische Gesellschaft el 1972
Objectes celestes nomenats després d'ell:
* Asteroide 1691 Oort
* Nebulosa d'Oort
* Constants d'Oort d'estructures galàctiques